**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2013. november 11-én** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **35. rendes** üléséről

**1210/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend:**

**1. Zárt ülés keretében tárgyalandó előterjesztések**

*(írásbeli előterjesztés)*

1. Javaslat „Vállalkozási szerződés keretében Józsefváros karácsonyi feldíszítése és díszkivilágítása” tárgyú közbeszerzési eljárás eredményének megállapítására (PÓTKÉZBESÍTÉS) **ZÁRT ÜLÉS**

*Előterjesztő: Szűcs Tamás – a Vagyongazdálkodási és Üzemeltetési Ügyosztály vezetője*

1. Javaslat „Konténerek beszerzése a Teleki téri ideiglenes piacra bérleti szerződés keretében” tárgyú közbeszerzési eljárás eredményének megállapítására (PÓTKÉZBESÍTÉS) **ZÁRT ÜLÉS**

*Előterjesztő: Szűcs Tamás – a Vagyongazdálkodási és Üzemeltetési Ügyosztály vezetője*

1. Javaslat „Vállalkozási szerződés keretében Budapest VIII. kerület Ötpacsirta utca és Reviczky utca járdafelújítása” tárgyú közbeszerzési eljárás eredményének megállapítására (PÓTKÉZBESÍTÉS) **ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

1. A Budapest VIII. kerület, Mátyás tér …………………………. szám alatti díjhátralékos jogcím nélküli részletfizetési kérelme **ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**2. Beszerzések**

*(írásbeli előterjesztés)*

1. „Diákmunka mentorálás” tárgyú, közbeszerzési értékhatárt el nem érő beszerzési eljárás eredményének megállapítása, javaslat új eljárás megindítására (PÓTKÉZBESÍTÉS)

*Előterjesztő: Kovács Barbara – a Józsefvárosi Közösségi Házak Nonprofit Kft. ügyvezető igazgatója*

**3. Vagyongazdálkodási és Üzemeltetési Ügyosztály**

*Előterjesztő: Szűcs Tamás – ügyosztályvezető*

*(írásbeli előterjesztés)*

1. Tulajdonostársi hozzájárulás Budapest VIII. ker. Ganz Tömb, 248. sz. épület „25-ös” kisáruház építésigazgatási eljárásához
2. Tulajdonosi hozzájárulás Budapest 4. METRO I. szakasz K2/D, VIII. kerület, Baross tér 5 db csatlakozási pont villamos energia ellátása közterületi munkáihoz

**4. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

1. VGF.EU Kft. új bérleti jogviszony létesítésére vonatkozó kérelme a Budapest VIII. kerület, József u. 38. szám alatti önkormányzati tulajdonú helyiség vonatkozásában
2. Clean Amy Services Kft. bérbevételi és bérleti díj elengedési kérelme a Budapest VIII. Tolnai Lajos u. 29. szám alatti üres önkormányzati tulajdonú helyiség vonatkozásában
3. Kisebbségi és Emberi Jogi Alapítvány kedvezményes bérleti díj megállapítási, valamint tevékenységi kör bővítési kérelme a Budapest VIII. kerület, Bacsó B. u. 10-12. szám alatti önkormányzati tulajdonú helyiség vonatkozásában (PÓTKÉZBESÍTÉS)

**5. Egyebek**

*(írásbeli előterjesztés)*

1. Javaslat megbízási szerződés megkötésére a Kisfalu Kft-vel a Magdolna-negyed program III. keretében lebonyolítandó „Út és közvilágítás építés” projektelem kivitelezése során a műszaki ellenőri feladatok ellátására (PÓTKÉZBESÍTÉS)

*Előterjesztő: Fernezelyi Gergely DLA – a Városfejlesztési és Főépítészi Ügyosztály vezetője*

1. Javaslat a Juharos Ügyvédi Iroda megbízási szerződésének 2013. október havi teljesítés igazolására

*Előterjesztő: Soós György – a Városgazdálkodási és Pénzügyi Bizottság elnöke*

1. Javaslat Teszársz Károly megbízási szerződésének 2013. október havi teljesítés igazolására

*Előterjesztő: Soós György – a Városgazdálkodási és Pénzügyi Bizottság elnöke*

1. Javaslat Pomázi Dániel megbízási szerződésének 2013. október havi teljesítés igazolására

*Előterjesztő: Dr. Révész Márta – képviselő*

**1. Zárt ülés keretében tárgyalandó előterjesztések**

*(írásbeli előterjesztés)*

**Napirend 1.1. pontja: Javaslat „Vállalkozási szerződés keretében Józsefváros karácsonyi feldíszítése és díszkivilágítása” tárgyú közbeszerzési eljárás eredményének megállapítására ZÁRT ÜLÉS**

*Előterjesztő: Szűcs Tamás – a Vagyongazdálkodási és Üzemeltetési Ügyosztály vezetője*

**1211/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a „*Vállalkozási szerződés keretében Józsefváros karácsonyi feldíszítése és díszkivilágítása”* tárgyú közbeszerzési eljárásban úgy dönt, hogy

1. KATAZOL Kft. (7632 Pécs, Nagy Imre u. 41.) Ajánlattevő ajánlata érvényes, az Ajánlattevő alkalmas a szerződés teljesítésére. Az Ajánlattevő ajánlata megfelel az eljárást megindító felhívásban, dokumentációban és a vonatkozó jogszabályokban – különösen a Kbt-ben – foglaltaknak.

Felelős: polgármester

Határidő: 2013. november 11.

1. a lefolytatott közbeszerzési eljárás eredményes.

Felelős: polgármester

Határidő: 2013. november 11.

1. a közbeszerzési eljárásban a KATAZOL Kft. (7632 Pécs, Nagy Imre u. 41.) a nyertes ajánlattevő, mivel az egyetlen ajánlattevő és ajánlata - 9.866.200,- Ft + Áfa - az ajánlatkérő rendelkezésére álló fedezeten (nettó 11.574.000 Ft) belül van.

Felelős: polgármester

Határidő: 2013. november 11.

**A döntés végrehajtását végző szervezeti egység: ÉSZ-KER Kft., Jegyzői Kabinet, Vagyongazdálkodási és Üzemeltetési Ügyosztály**

**Napirend 1.2. pontja: Javaslat „Konténerek beszerzése a Teleki téri ideiglenes piacra bérleti szerződés keretében” tárgyú közbeszerzési eljárás eredményének megállapítására ZÁRT ÜLÉS**

*Előterjesztő: Szűcs Tamás – a Vagyongazdálkodási és Üzemeltetési Ügyosztály vezetője*

**A napirend 1.2. pontját külön tárgyalásra kikérték.**

**Napirend 1.3. pontja: Javaslat „Vállalkozási szerződés keretében Budapest VIII. kerület Ötpacsirta utca és Reviczky utca járdafelújítása” tárgyú közbeszerzési eljárás eredményének megállapítására ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**1212/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a „*Vállalkozási szerződés keretében Budapest VIII. kerület Ötpacsirta utca és Reviczky utca járdafelújítása”* tárgyú közbeszerzési eljárásban úgy dönt, hogy

1. a GMZ Tervező és Kivitelező Kft. (7020 Dunaföldvár, Szőlőskertek u. 9.) ajánlattevő által benyújtott ajánlat érvénytelen, - hivatkozva a Kbt. 74. § (1) bekezdés d) és e) pontjaira – ajánlatából ugyanis nem megállapítható a szerződés teljesítéséhez szükséges alkalmassági követelmények teljesülése, továbbá nem állapítható meg, hogy nyertessége esetén az ajánlattevő rendelkezni fog a felhívásban előírt szakmai felelősségbiztosítással, valamint a kizáró okok vonatkozásában sem megfelelő az ajánlattevő nyilatkozata, ugyanis a 2007. évi CXXXVI. törvény szerinti 3. § r) pontja szerinti tényleges tulajdonos hiányában ajánlattevőnek vezető tisztségviselőjét kellett volna megjelölnie, ajánlattevő azonban a fenti hiányokat a hiánypótlási határidőre nem pótolta.

Felelős: polgármester

Határidő: 2013. november 11.

1. aPONT-PLAN ÉPÍTŐIPARI Kft. (1053 Budapest, Reáltanoda u. 5. 4/1) által benyújtott ajánlat érvénytelen, - hivatkozva a Kbt. 74. § (2) bekezdés a) pontjára – ugyanis ajánlattevő nem támasztotta alá a Semmelrock La Línia 20\*20\*8 térkő vonatkozásában a költségvetésében szereplő egységárra tett ajánlatát - mely tekintetében az ajánlatkérő által végzett piacfelmérés alapján felmerült az aránytalanul alacsony ár lehetősége -, így nem állapítható meg, hogy az ajánlattevő által ezen költségvetési tétel tekintetében megajánlott egységár (amely a szakmai ajánlat része és az ajánlat értékelésre kerülő tartalmi eleme) összeegyeztethető a gazdasági ésszerűséggel. Ajánlattevő nem nyilatkozott arról sem, hogy határidőre, megfelelő mennyiségben biztosítani tudja a térkövet, nem adta meg az ajánlatkérő által kért felvilágosítást.

Felelős: polgármester

Határidő: 2013. november 11.

1. a Stone Dekor Kft. (2615 Csővár, Madách u. 1.) ajánlattevő ajánlata érvényes, az Ajánlattevő alkalmas a szerződés teljesítésére. Az Ajánlattevő ajánlata – kétszeri hiánypótlást, felvilágosítást, valamint árindokolást követően - megfelel az eljárást megindító felhívásban, dokumentációban és a vonatkozó jogszabályokban – különösen a Kbt-ben – foglaltaknak.

Felelős: polgármester

Határidő: 2013. november 11.

1. a lefolytatott közbeszerzési eljárás eredményes.

Felelős: polgármester

Határidő: 2013. november 11.

1. a közbeszerzési eljárásban a Stone Dekor Kft. (2615 Csővár, Madách u. 1.) a nyertes ajánlattevő, mivel az egyetlen érvényes ajánlatot tette, és ajánlata – nettó 17.016.500,- Ft - az ajánlatkérő rendelkezésére álló fedezeten (nettó 24.800.000 Ft) belül van, ám nem kirívóan alacsony.

Felelős: polgármester

Határidő: 2013. november 11.

**A döntés végrehajtását végző szervezeti egység: ÉSZ-KER Kft., Jegyzői Kabinet, Kisfalu Kft.**

**Napirend 1.4. pontja: A Budapest VIII. kerület, Mátyás tér ……… szám alatti díjhátralékos jogcím nélküli részletfizetési kérelme ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**1213/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul K. Gy. volt bérlő, jelenleg jogcím nélküli lakáshasználó részére a Budapest VIII. kerület, Mátyás tér ………………. szám alatti lakásra fennálló, a Hálózat – Budapesti Díjfizetőkért és Díjhátralékosokért Alapítvány Kuratóriuma által megítélt 300.000,- Ft összegű támogatás figyelembevételével megmaradó 488.085,- Ft tőke összegű lakbér/használati- és kapcsolódó külön szolgáltatási díj + 164.046,- Ft késedelmi kamatok, mindösszesen: 652.131,- Ft összegű hátralék 48 havi – egyenlő törlesztő összegű – részletekben történő megfizetéséhez. Amennyiben jogcím nélküli a részletfizetési megállapodásban foglalt feltételeknek megfelelően hiánytalanul teljesíti a fizetési kötelezettségeit, a részletfizetést további kamat nem terheli.
2. Amennyiben nevezett bármely hónap 15. napjáig fenti fizetési kötelezettségének — így az általa vállalt adósságtörlesztésnek, valamint az aktuális havi lakáshasználati díj és külön szolgáltatási díjak megfizetésének — nem, vagy nem maradéktalanul tesz eleget, úgy a részletfizetési megállapodás a 16/2010. (III.08.) számú önkormányzati rendelet 39.§ (3) bekezdése alapján azonnal felmondásra kerül, és a rendelet 39.§ (4) bekezdése alapján a teljes díjhátralék, valamint – addig meg nem fizetett – késedelmi kamat tartozása azonnal és egy összegben válik esedékessé. A részletfizetési megállapodás felmondása után a jogcím nélküli lakáshasználóval szembeni peres eljárás a lakás kiürítése, valamint a díjhátralék érvényesítése végett – szünetelésből való felvételt követően – azonnal tovább folytatódik.

Felelős: Kisfalu Kft. ügyvezető igazgatója

Határidő: 2013. november 18.

**A döntés végrehajtását végző szervezeti egység: Kisfalu Kft.**

**Napirend 1.2. pontja: Javaslat „Konténerek beszerzése a Teleki téri ideiglenes piacra bérleti szerződés keretében” tárgyú közbeszerzési eljárás eredményének megállapítására ZÁRT ÜLÉS**

*Előterjesztő: Szűcs Tamás – a Vagyongazdálkodási és Üzemeltetési Ügyosztály vezetője*

**1214/2013. (XI.11.) sz. Városgazdálkodási és Pénzügyi Bizottság határozata**

**(9 igen, 0 nem, 3 tartózkodás szavazattal)**

A Városgazdálkodási és Pénzügyi Bizottság a „*Konténerek beszerzése a Teleki téri ideiglenes piacra bérleti szerződés* *keretében”* tárgyú közbeszerzési eljárásban úgy dönt, hogy

1. a Mobilbox Konténer Kereskedelmi Kft. (1037 Budapest, Montevideo u. 4.) ajánlattevő által benyújtott ajánlat érvényes, az Ajánlattevő alkalmas a szerződés teljesítésére. Az Ajánlattevő ajánlata és hiánypótlása megfelel az eljárást megindító felhívásban, dokumentációban és a vonatkozó jogszabályokban – különösen a Kbt-ben – foglaltaknak.

Felelős: polgármester

Határidő: 2013. november 11.

1. a lefolytatott közbeszerzési eljárás eredményes.

Felelős: polgármester

Határidő: 2013. november 11.

1. a közbeszerzési eljárásban a Mobilbox Konténer Kereskedelmi Kft. (1037 Budapest, Montevideo u. 4.) a nyertes ajánlattevő tekintettel arra, hogy az egyetlen ajánlattevő – és érvényes ajánlatot nyújtott be.

Felelős: polgármester

Határidő: 2013. november 11.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály, Jegyzői Kabinet, Ész-Ker Kft.**

**2. Beszerzések**

*(írásbeli előterjesztés)*

**Napirend 2.1. pontja: „Diákmunka mentorálás” tárgyú, közbeszerzési értékhatárt el nem érő beszerzési eljárás eredményének megállapítása, javaslat új eljárás megindítására**

*Előterjesztő: Kovács Barbara – a Józsefvárosi Közösségi Házak Nonprofit Kft. ügyvezető igazgatója*

**1215/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a „Diákmunka mentorálás” tárgyú, közbeszerzési értékhatárt el nem érő beszerzési eljárást eredménytelennek nyilvánítja, tekintettel arra, hogy az ajánlattevő - a Kapocs Ifjúsági Önsegítő Szolgálat Alapítvány (székhely: 1146 Bp., Zichy Mihály utca 14.) – ajánlata a rendelkezésre álló fedezetet meghaladja.

Felelős: polgármester

Határidő: 2013. november 11.

1. a „Diákmunka mentorálás” tárgyú, közbeszerzési értékhatárt el nem érő beszerzési eljárást ismételten megindítja az előterjesztés 5. számú mellékletet képező ajánlattételi felhívás szerinti tartalommal és módon.

Felelős: polgármester

Határidő: 2013. november 11.

**A döntés végrehajtását végző szervezeti egység: Józsefvárosi Közösségi Házak Nonprofit Kft., Rév8 Zrt., Polgármesteri Kabinet**

**3. Vagyongazdálkodási és Üzemeltetési Ügyosztály**

*Előterjesztő: Szűcs Tamás – ügyosztályvezető*

*(írásbeli előterjesztés)*

**Napirend 3.1. pontja: Tulajdonostársi hozzájárulás Budapest VIII. ker. Ganz Tömb, 248. sz. épület „25-ös” kisáruház építésigazgatási eljárásához**

**1216/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a kérelmező Grando Kereskedelmi Kft. kérelmére, a résztulajdonos Önkormányzatunk **tulajdonostársi hozzájárulását nem adja meg** a Budapest VIII. kerület Ganz tömb (Kőbányai út 25.) területén található 248. számú épületben a „25-ös” kisáruház fennmaradási és használatbavételi engedély építésügyi eljárásához.

Ügyiratszám: 16-1425/2013.

Kérelmező: Grando Kereskedelmi Kft.

Helyszínek:

* Budapest VIII. kerület Ganz tömb telek (hrsz. 38599/3) területén található 248. számú épület „25-ös” kisáruház (felépítmény).

Tárgy: Tulajdonostársi hozzájárulás Budapest VIII. ker. Ganz Tömb, 248. sz. épület „25-ös” kisáruház építésigazgatási eljárásához.

Felelős: polgármester

Határidő: 2013. november 11.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Létesítményüzemeltetési Iroda**

**Napirend 3.2. pontja: Tulajdonosi hozzájárulás Budapest 4. METRO I. szakasz K2/D, VIII. kerület, Baross tér 5 db csatlakozási pont villamos energia ellátása közterületi munkáihoz**

**1217/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a GTF Kft. részére, a Budapest 4. METRO I. szakasz K2/D, VIII. kerület, Baross tér 5 db csatlakozási pont villamos energia ellátásaközterületi munkálataihoz szükséges tulajdonosi hozzájárulását megadja a következő feltételekkel:

Ügyiratszám: 16-1456/2013.

Kérelmező: GTF Kft., tervező Stubnya Gábor

Helyszínek: Budapest VIII. Festetics György utca, hrsz.: 34580, aszfalt járda, burkolatbontással **érintett.**

Tárgy: Tulajdonosi hozzájárulás, a Budapest 4. METRO I. szakasz K2/D, VIII. kerület, Baross tér 5 db csatlakozási pont villamos energia ellátása közterületi munkáihoz.

Helyreállítási kötelezettség:

- a burkolatbontással érintett járda, teljes szélességében és rétegrendjében történő végleges helyreállítása,

- a burkolatbontás helyszínét elkerülő útvonalat jól láthatóan jelzik,

- közterületek alatt bontott, nem üzemelő kábel, vezeték, védőcső nem maradhat,

- jól láthatóan tájékoztatják az úthasználókat, a burkolatbontás várható időtartamáról,

- kötelezi a kivitelezőt a burkolat megfelelő minőségben történő helyreállítására,

- a beruházó és kivitelező közösen 5 év garanciát vállal a helyreállított burkolatért.

Egyéb kikötések:

* Az engedélyes, a kivitelezés területén érintett közműtulajdonosoktól (közműszolgáltatóktól), azok eseti előírásai alapján helyszíni szakfelügyelet kér.

Felelős: polgármester

Határidő: 2013. november 11.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Létesítményüzemeltetési Iroda**

**4. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

**Napirend 4.1. pontja: VGF.EU Kft. új bérleti jogviszony létesítésére vonatkozó kérelme a Budapest VIII. kerület, József u. 38. szám alatti önkormányzati tulajdonú helyiség vonatkozásában**

**1218/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. *hozzájárul* a Budapest VIII., **34973/0/A/1** helyrajzi számon nyilvántartott, természetben a **Budapest VIII.,** **József u. 38. szám** alatt található, 32 m2 alapterületű, önkormányzati tulajdonú, utcai bejáratú, földszinti helyiség újbóli bérbeadásához határozatlan időre, 30 napos felmondási idő kikötésével a **VGF.EU Kft.** részére, raktározás céljára, 34.000,- Ft/hó + Áfa bérleti-, közüzemi és különszolgáltatási díjak összegen, amennyiben a kérelmező e határozatról szóló értesítést követő 8 napon belül a fennálló díjhátralékát kiegyenlítette.
2. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Kisfalu Kft. ügyvezető igazgatója

Határidő: 2013. november 18.

**A döntés végrehajtását végző szervezeti egység: Kisfalu Kft.**

**Napirend 4.2. pontja: Clean Amy Services Kft. bérbevételi és bérleti díj elengedési kérelme a Budapest VIII. Tolnai Lajos u. 29. szám alatti üres önkormányzati tulajdonú helyiség vonatkozásában**

**1219/2013. (XI.11.) sz. Városgazdálkodási és Pénzügyi Bizottság határozata**

**(11 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. *hozzájárul* a Budapest VIII., **34937/0/A/26** helyrajzi számon nyilvántartott, természetben a **Budapest VIII.,** **Tolnai Lajos u 29**. szám alatt található, **23 m2** alapterületű, üres, önkormányzati tulajdonú, utcai bejáratú, földszinti nem lakás célú helyiség bérbeadásához határozatlan időre, 30 napos felmondási idő kikötésével a **Clean Amy Services Kft***.* részére, általános épülettakarítási munkafelvételi iroda céljára, **18.200,- Ft/hó + Áfa bérleti** + közüzemi- és külön szolgáltatási díjak összegen.
2. *nem járul hozzá* a helyiség felújításának időtartamára a bérleti díj elengedéséhez.
3. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Kisfalu Kft. ügyvezető igazgatója

Határidő: 2013. november 18.

**A döntés végrehajtását végző szervezeti egység: Kisfalu Kft.**

**Napirend 4.3. pontja: Kisebbségi és Emberi Jogi Alapítvány kedvezményes bérleti díj megállapítási, valamint tevékenységi kör bővítési kérelme a Budapest VIII. kerület, Bacsó B. u. 10-12. szám alatti önkormányzati tulajdonú helyiség vonatkozásában**

**1220/2013. (XI.11.) sz. Városgazdálkodási és Pénzügyi Bizottság határozata**

**(3 igen, 0 nem, 9 tartózkodás szavazattal)**

A Városgazdálkodási és Pénzügyi Bizottság úgy dönt, hogy az alábbi határozati javaslatot nem fogadja el:

1. *hozzájárul a Budapest VIII.,* ***34835/0/A/15*** *helyrajzi számon nyilvántartott, természetben a* ***Budapest VIII.,******Bacsó Béla u. 10-12. szám*** *alatt található,* ***163 m2*** *alapterületű, önkormányzati tulajdonú, utcai, földszinti bejáratú nem lakás célú helyiségre kötött,* ***Kisebbségi és Emberi Jogi Alapítvány*** *részére a bérleti szerződés módosításához a tevékenységi kör bővítésének tekintetében iroda, kulturális, szociális tevékenység, valamint televíziós stúdió működtetése céljára, továbbá hozzájárul a bérleti díj kedvezményes,* ***83.133,- Ft/hó + Áfa bérleti*** *+ közüzemi és külön szolgáltatási díjak összegen történő megállapításához.*
2. *az 1.) pontban megállapított bérleti díj feltétele, hogy a bérlő köteles a honlapján, sajtó megjelenésein a Budapest Józsefvárosi Önkormányzatot támogatóként szerepeltetni.*
3. *a legalább havi helyiséghasználatot igénylő eseményekről (fogadóóra, gyűlés, rendezvény, tanácskozás, tanácsadás) a Bérbeadót tájékoztatni, meghívót küldeni.*
4. *minden év március 15. napjáig benyújtani az adott évre vonatkozó szakmai tervét, amelyből kiderül, hogy milyen eseményeket tervez az év során megrendezni, illetve a bérleményben milyen állandó tevékenységet végez, az mennyiben szolgálja Józsefváros és a józsefvárosi lakosok érdekeit.*
5. *minden év május 31. napjáig benyújtani az előző éves tevékenységéről szóló, az Önkormányzat által meghatározott tartalmú szakmai beszámolóját.*
6. *a helyiségben az alapszabályában megjelölt céloknak megfelelően a bérbeadáskor engedélyezett tevékenységet folyamatosan folytatni.*
7. *A szakmai terv és a szakmai beszámoló értékelésére és elfogadására a hatáskörrel rendelkező bizottság (Humánszolgáltatási Bizottság) jogosult. Amennyiben a hatáskörrel rendelkező bizottság a szakmai tervet és beszámolót elfogadta, úgy a civil tevékenységhez kapcsolódó bérleti díj az adott évre is érvényben marad.*
8. *amennyiben a bérlő a fenti kötelezettségeinek nem tesz eleget, illetve a szakmai terve, szakmai beszámolója alapján nem bizonyított, hogy tevékenységét legalább részben Józsefváros érdekében végezi, úgy a bérleti díj az érintett év január 1. napjától, az akkor érvényes szabályok szerint kiszámított bérleti díjnak megfelelő összeg + infláció értékre emelkedik. Amennyiben a bérlő szakmai terve vagy beszámolója alapján bizonyított, hogy tevékenységét csak részben végezte Józsefváros érdekében, úgy a bérleti díja a nem lakás célú helyiségek bérleti díjának megállapításáról szóló 248/2013. (VI.19.) számú Képviselő-testületi határozat 26. pontjában meghatározott eggyel magasabb kategóriába sorolt bérleti díjra emelkedik.*
9. *a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) számú Budapest Józsefvárosi Önkormányzati rendelet 14. § (7) bekezdése alapján 3 havi bérleti díjnak megfelelő óvadék feltöltését, valamint a 24. § (2) bekezdése c) pontja és a 17. § (4) bekezdés alapján közjegyző előtt egyoldalú kötelezettségvállalási nyilatkozat aláírását vállalja a bérlő.*

Felelős: Kisfalu Kft. ügyvezető igazgatója

Határidő: 2013. november 18.

**A döntés végrehajtását végző szervezeti egység: Kisfalu Kft.**

**5. Egyebek**

*(írásbeli előterjesztés)*

**Napirend 5.1. pontja: Javaslat megbízási szerződés megkötésére a Kisfalu Kft-vel a Magdolna-negyed program III. keretében lebonyolítandó „Út és közvilágítás építés” projektelem kivitelezése során a műszaki ellenőri feladatok ellátására**

*Előterjesztő: Fernezelyi Gergely DLA – a Városfejlesztési és Főépítészi Ügyosztály vezetője*

**1221/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a Magdolna Negyed III. program „Út és közvilágítás építés” kivitelezéséhez kapcsolódó műszaki ellenőri feladatok ellátásával a Kisfalu Kft-t bízza meg, 4.634.312,- Ft + Áfa összegben.

Felelős: polgármester

Határidő: 2013. november 11.

1. elfogadja az előterjesztés 1. számú mellékletét képező „megbízási szerződés” főbb tartalmi elemeit, és felhatalmazza a polgármestert annak aláírására.

Felelős: polgármester

Határidő: megbízási szerződés aláírásának határideje 2013. november 13.

**A döntés végrehajtását végző szervezeti egység: Városfejlesztési és Főépítészi Ügyosztály, Kisfalu Kft.**

**Napirend 5.2. pontja: Javaslat a Juharos Ügyvédi Iroda megbízási szerződésének 2013. október havi teljesítés igazolására**

*Előterjesztő: Soós György – a Városgazdálkodási és Pénzügyi Bizottság elnöke*

**1222/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. javasolja elfogadásra a Juharos Ügyvédi Irodával kötött megbízási szerződés teljesítés igazolását 2013. október 1-jétől 2013. október 31-ig terjedő időszakra.

2. felkéri a polgármestert a határozat 1. pontjában foglalt teljesítés igazolás aláírására.

Felelős: polgármester

Határidő: 2013. november 26.

**A döntés végrehajtását végző szervezeti egység: Szervezési és Képviselői Iroda**

**Napirend 5.3. pontja: Javaslat Teszársz Károly megbízási szerződésének 2013. október havi teljesítés igazolására**

*Előterjesztő: Soós György – a Városgazdálkodási és Pénzügyi Bizottság elnöke*

**1223/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. javasolja elfogadásra a Teszársz Károllyal kötött megbízási szerződés teljesítés igazolását 2013. október 1-jétől 2013. október 31-ig terjedő időszakra.

2. felkéri a polgármestert a határozat 1. pontjában foglalt teljesítés igazolás aláírására.

Felelős: polgármester

Határidő: 2013. november 26.

**A döntés végrehajtását végző szervezeti egység: Szervezési és Képviselői Iroda**

**Napirend 5.4. pontja: Javaslat Pomázi Dániel megbízási szerződésének 2013. október havi teljesítés igazolására**

*Előterjesztő: Dr. Révész Márta – képviselő*

**1224/2013. (XI.11.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. javasolja elfogadásra a Pomázi Dániellel kötött megbízási szerződés teljesítés igazolását 2013. október 1-jétől 2013. október 31-ig terjedő időszakra.

2. felkéri a polgármestert a határozat 1. pontjában foglalt teljesítés igazolás aláírására.

Felelős: polgármester

Határidő: 2013. november 26.

**A döntés végrehajtását végző szervezeti egység: Szervezési és Képviselői Iroda**

Budapest, 2013. november 12.

**Soós György s.k.**

a Bizottság elnöke

A jegyzőkönyvi kivonat hiteles:

Szedliczkyné Pekári Karolina

a Szervezési és Képviselői Iroda vezetője

A kivonatot készítette:

Deákné Lőrincz Márta

a Szervezési és Képviselői Iroda ügyintézője